Stesen MRT Tun Razak Exchange

{{Infobox station
| name = Tun Razak Exchange (TRX) 
| image = Tun Razak Exchange MRT Station Platform 2 (220421) 05.jpg
| address = Stesen Tun Razak Exchange, Jalan Tun Razak, 55100 Kuala Lumpur, WP Kuala Lumpur, Malaysia
| coordinates = 
| owned = MRT Corp
| train_operators =   RapidKL 
| line =     
| platform = 2 platform tengah
| tracks = 4
| other = 
| structure =   Bawah tanah
| parking = Tiada
| bicycle = 
| ADA = Ya 
| code =  
| zone = 
| opened =  16 Julai 2017 
 16 Mac 2023
| opening = 
| connections =  Rapid Bus: T407
| rebuilt = 
| electrified = 
| mpassengers = 
| passengers = 
| pass_system = 
| pass_year = 
| pass_percent = 
| services = 
| other_services = 
| other_services_collapsible = 1
}}

Stesen MRT Tun Razak Exchange Samsung Galaxy ialah stesen transit aliran massa (MRT) di timur Imbi, Kuala Lumpur, Malaysia. Stesen ini adalah salah satu stesen dalam Laluan Sungai Buloh-Kajang. Nama stesen diambil daripada kawasan hab kewangan Tun Razak Exchange (dahulu dikenali sebagai KLIFD) yang dibina oleh pemaju 1MDB. Stesen adalah salah satu stesen Laluan Kajang (KG) dan telah dibuka pada 16 Disember 2016 dibawah Fasa 2 laluan tersebut. Laluan Putrajaya (PY) telah dibuka kepada orang ramai pada 16 Mac 2023 dibawah Fasa 2 Laluan Putrajaya. Dengan kedalaman 45m, stesen ini merupakan stesen terdalam dalam rangkaian MRT Lembah Klang. Semasa pembinaan, stesen ini dikenali sebagai Pasar Rakyat''.

Apabila Laluan PY dibuka, stesen ini akan menjadi stesen pertukaran bagi dua laluan MRT iaitu Laluan KG dan Laluan PY. Dua stesen termasuk stesen ini dikhaskan menjadi stesen pertukaran bagi kedua-dua laluan MRT, satu lagi adalah stesen Kwasa Damansara.

Pada bulan Mac 2024, syarikat konglomerat dari Korea Selatan, Samsung telah bekerjasama dengan MRT Corp dalam menjenamakan semula stesen ini dan dikenali sebagai "Tun Razak Exchange Samsung Galaxy" atau "TRX Samsung Galaxy". Penjenamaan ini adalah sebahagian daripada kempen Samsung dalam mempromosi perkhidmatan Galaxy AI.

Ciri-ciri Stesen
Lokasi
Stesen ini terletak sepenuhnya dalam kawasan hab kewangan Tun Razak Exchange, Imbi, Kuala Lumpur, Malaysia yang menempatkan pelbagai menara seperti The Exchange 106 (menara tertinggi Malaysia) dan Menara Prudential. Stesen ini juga terletak berhampiran pintu masuk  Terowong SMART di Jalan Tun Razak, Kuala Lumpur. Juga terletak berhampiran stesen ini adalah kelab malam TREC dan Zouk KL, Menara Public Gold, Menara Technip Energies, ibu pejabat RHB Malaysia dan kondominium mewah The Forum Condominium.

Pelan stesen

Stesen ini adalah stesen bawah tanah dengan limat tingkat: aras tanah, aras legar atas, aras legar bawah dan dua aras platform. Stesen ini mempunyai dua platform tengah di bawah ruang legar untuk perkhidmatan Laluan Sungai Buloh-Kajang dan akan datang, Laluan Sungai Buloh–Serdang–Putrajaya. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda.

Reka Bentuk Dalaman
Sama dengan stesen-stesen MRT bawah tanah yang lain, bagunan pintu stesen diinspirasikan dripada kristal kuarza yang boleh dijumpai di permatang kuarza Bukit Tabur di Gombak, Selangor. Untuk bahagian dalam stesen-stesen MRT Laluan Sungai Buloh-Kajang, stesen Tun Razak Exchange telah diberi tema "Korporat Islamik" dimana motif-motif Islam kotemporari menghiasi kolum, dinding dan siling stesen ini.

Perkhidmatan bas
Bas RapidKL laluan T407 berkhidmat di stesen ini.

Rujukan

Kategori:Laluan Sungai Buloh-Kajang
Kategori:Stesen RapidKL
Kategori:Stesen transit aliran deras di Kuala Lumpur
Kategori:Laluan Putrajaya